Hymnus Hungariae

Hymnus, a' Magyar nép zivataros századaiból ('Hymnus, ex turbidis populi Ungarici saeculis'), sive Himnusz tantum, est hymnus nationalis Hungariae.

Versus fecit anno 1823 Ferenc Kölcsey.
Musicam fecit anno 1844 Ferenc Erkel.
Translatio fecit anno 1938 József Irsy.

Verba

Auge Deus Hungaros 
Re, iucunditate; 
Dextera tuere nos 
Hoste turbidante: 
Saeclum da iucundius 
Genti passae dura; 
Praeterita luimus, 
Luimus futura!

Atavos induxeras 
Karpatinis sanctis; 
Per Te sedes prosperas 
Cepit Almi sanguis: 
Tisiae, Danubii 
Qua volvuntur undae, 
Fortis gentis Arpadi 
Sunt plagae fecundae. 

Agris in Cumaniae 
Spicas maturabas, 
Vites Tokaj nectare 
Tu stillare dabas; 
Superabant duce Te 
Turcas nostra signa, 
Tristem Martem Matthiae 
Gemuit Vienna. 

Heu, sed nostris vitiis 
Es incensus ira, 
Fulminaque noxiis 
Detonabas dira: 
Nunc sagittas Mongolum 
Stridebas super nos, 
Tunc Turcarum sub iugum 
Nos agebas servos. 

Miles quotiens ferus 
Turcigena caesis 
Nostri iublat superus 
Martis in acervis! 
Quotiens et filius 
In Te vertit arma, 
Patria, civilibus 
Armis prolis urna! 

Fugit, latit bonus 
Persecutus civis; 
Exsors iam domi domus 
Quaerit antra quivis: 
Monte, valle deviat 
Tristis, desperatus; 
Sanguinem pede vadat 
Flammis circumflatus. 

Arx erat, nunc rudera… 
Laeta volitabant: 
Gemitus ad aethera 
Dirae mortes halant. 
Nec libertas, ah, viget, 
Necis ex cruore; 
Lacrim’ orphani riget, 
Servi sors in ore. 

Salva Deus Hungaros 
Tot periculorum, 
Dextera tuere nos 
In mari dolorum! 
Saeclum da iucundius 
Genti passae dura; 
Praeterita luimus, 
Luimus futura.

Nexus externi
 Dr. Huszti József: Latin chrestomathia a gimnázium és leánygimnázium V-VIII. osztálya számára. Szent István Társulat, Budapest, 1940.
 Hymnus Hungariae (video subscripta in XXXIII linguis)

Categoria:Hungaria
Categoria:Hymni nationales